M-a super emoționat discuția dintre niște protestatari care tocmai preparau cocktailuri molotov și o doamnă care încerca să îi convertească la rezistență nonviolentă

Multe dezbateri s-au purtat pe tema asta, dar cea mai mișto a avut loc pe stradă:

Cine au fost protestatarii violenți? Infiltrați sau cetățeni revoltați de abuzurile jandarmeriei?

Vin vremuri grele, dar mă bucur că sunt atâția jurnaliști care nu se lasă intimidați.

Fără libertate de exprimare, devine mult mai ușor să ne încalce și celelalte drepturi.

Dar în ansamblu a fost un atac sistematic la adresa libertății de exprimare.

Nu toți jandarmii s-au purtat așa - am văzut și oameni cât se poate de rezonabili în contextul în care erau atacați cu sticle incendiare și primeau ordine să rupă tot.

La fel au procedat și unii agenți provocatori din mulțime, vedeți pe filmare.

S-au dus să-i bată pe unii mai liniștiți, cum ar fi reporterul Hotnews sau cameramanul austriac, cu ditamai camera pe umăr.

De fiecare dată au țintit camera: au tras de mobil, m-au îmbrâncit, m-au amenințat să opresc live-ul și au ridicat pulanul, dar am scăpat că m-am enervat și am făcut scandal.

Jandarmii au sărit pe mine de trei ori, inclusiv când filmam bătaia turiștilor israelieni.

Jurnaliștii nu au fost agresați “la grămadă” pe 10 august, ci au fost atacați pentru a distruge probele video.

Ce faci când vin mascații peste tine?

Cel mai răspândit scenariu e că violențele din 10 august au fost orchestrate de o eminență cenușie. De Dragnea, de Iohannis, de “servicii”, de Soros, de cineva care a planificat pas cu pas o imensă manipulare.

Este o idee profund greșită.

Am filmat aproape toate protestele din 2012 încoace. Momentele de violență au fost dominate de haos, iar urmările lor s-au dovedit imprevizibile pentru toate părțile.

Represiunea violentă din ianuarie 2012 a contribuit la căderea guvernului, iar cea de acum a aruncat PSD într-o criză internațională și a discreditat Jandarmeria.

Sigur că protestele mari atrag “infiltrați” de toate culorile, găști de suporteri, trepăduși ai partidelor și mafioței din partea clanurilor - niște zeci de oameni cu totul. Fiecare încearcă să influențeze evenimentele, dar nimeni nu controlează situația.

Asta nu-nseamnă că violența izbucnește aleatoriu. Să ne gândim la câțiva factori de acum:

frustrarea că ani de proteste masive nu au oprit asaltul asupra justiției

declarații tot mai sfidătoare ale pesediștilor

îndemnuri la violență din partea unor oameni care se consideră #rezist

înjurătura ca mesaj principal

prezența multor muncitori din diasporă, cu o condiție fizică mai bună decât tocilarii de București etc.

Încă de la începutul protestului, șuvoaie de protestatari au fentat jandarmii și au încercat să intre în Guvern. La portavoce se striga “Bărbații în față!”.

Jandarmii s-au echipat de luptă și au dat cu gaze toată seara, înfuriind tot mai mulți oameni.

Astfel că, atunci când au intervenit brutal ca să dea pe toată lumea afară din piață, mii de protestatari s-au întors și le-au ținut piept.

Nu erau toți infiltrați, nu erau marionetele cuiva. Erau pur și simplu furioși.

Am văzut femei în vârstă care refuzau să se dea la o parte din calea jandarmilor. Am văzut bărbați îmbrăcați business, cu fața roșie de la gaz, care puneau mâna pe bucăți de bordură și le aruncau spre țestoase.

Au fost vreo cinci “fronturi” care au rezistat până după miezul nopții. Am văzut cu ochii mei cum mii de români participă la lupte de stradă împotriva forțelor de represiune. A fost cea mai mare răscoală pe care am prins-o ever.

Ca apoi să citesc pe Facebook că de fapt au fost doar câțiva oameni, trimiși de cineva anume, fără legătură cu adevărații protestatari, pașnici ca fulgii de nea.

Nu ajută pe nimeni perspectiva asta.

Da, avem un guvern iresponsabil și un parlament dominat de hoți. Da, ne transformăm într-o democrație iliberală, cu reflexe dictatoriale.

Dar ăsta e un imens fenomen social, cu cauze sistemice și foarte mulți “jucători”.

Schimbarea este posibilă, cu instrumente politice și civice. Nu căutând un geniu arhitect printre proști și incompetenți, pe urma indiciilor ezoterice din fake news 🤪

Realitatea este mai fascinantă decât orice conspirație.